**Қазмедиа орталығы** — медиаконтентті үздіксіз өндіру және Қазақстан Республикасының халқына сапалы хабар таратуды қамтамасыз ету үшін инфрақұрылыммен қамтамасыз етілген заманауи іскерлік технологиялық кешен.

> «Қазмедиа орталығының» жоғары деңгейлі техникалық жарақтандыруы оны Орталық Азия мен ТМД елдерінде ғана емес, барша әлемдегі ең озық телеорталықтар қатарында атауға мүмкіндік береді» - *Н. Ә. Назарбаев*
> 
> 

22 қабатты телеорталық ғимараты медиаконтентті үздіксіз өндірудің толық циклін қамтамасыз ету және Қазақстан аумағына ұлттық медиа хабарларды сапалы тарату үшін арнайы жабдықталған.

Бұл 15 бірегей аппараттық-студиялық блоктар, оның ішінде Астананың панорамалы көрінісі бар Sky-студия, виртуалды студия, көп функциялы киноконцерт залы, жайлы үлкен көрме холдары, коворкинг аймағы, дыбыс жазу студиялары.

5 телеарна мен 3 радиостанцияны тарату «Қазмедиа орталығы» технологиялық базасында жүргізіледі.

Медиаорталықтың техникалық мүмкіндіктері 7 еуропалық (немесе азиялық) спутникке дейін және 10 қазақстандық спутникке дейін сигналдарды бір уақытта жоғары сапада қабылдауға мүмкіндік береді. Осылайша, «Қазмедиа орталығы» телеарналардың өтінімдері бойынша бүкіл әлем бойынша кез келген трансляцияларды қабылдауды толық қамтамасыз етеді.

Тарих
-----

Медиа орталықтың пайда болу идеясы 2007 жылдан бастап дами бастады. Телеорталықтың архитектуралық жобасын Tabanlioglu түрік компаниясы әзірледі, бас мердігер Sembol түрік құрылыс компаниясы болды, ал технологиялық жабдықтаумен АKFA түрік компаниясы айналысты.

### Хронология

* 2010 жылы 8 желтоқсанда – кешен құрылысының басталуы.
* 2011 жыл – «Қазақстан темір жолы» ұлттық компаниясы» АҚ-на тиесілі аумақта «Sembol construction» АҚ «Астана медиа орталық» жұмыс атауымен телерадиокешен ғимаратының құрылысын жүргізді.
* 2011 жылы 17 наурыз – «Телерадиокешеннің басқарушы компаниясы» ЖШС тіркелді.
* 2012 жылы 17 сәуір – Мемлекеттік қабылдау комиссиясы актісінің бекітілген күні.
* 2012 жылы 25 сәуір – Қазақстан Республикасы Үкіметінің №518 қаулысымен «Қазмедиа орталығы» басқарушы компаниясы» ЖШС құрылды, оның негізгі қызмет түрі Астана қаласында «Қазмедиа орталығы» ғимаратының жұмыс істеуі болып айқындалды (атауы – Елбасы Н.Ә. Назарбаевтың бастамасы).
* 2012 жылы 1 қыркуйек – медиаорталықтың ресми ашылуы еліміздің алғашқы тәулік бойы жұмыс істейтін «24KZ» телеарнасының іске қосылуымен болды.

«Қазмедиа орталығы» бүгін
-------------------------

Ғимаратта елдің 6 телеарнасы және 3 радиостанциясы орналасқан:

* Хабар (телеарна)
* Хабар 24
* Kazakh TV
* Qazaqstan (телеарна)
* Balapan (телеарна)
* Еуразия бірінші арнасы
* Шалқар (радио)
* Астана (радио)
* Qazaq radiosy

Студиялар
---------

«Қазмедиа орталығы»-ның «14-ші студия » түсірілім павильоны
Ғимаратта 15 түсірілім студиясы бар, оның ішінде:

* 3 жаңалықтар студиясы;
* Әрқайсысы 800 шаршы метрден асатын 4 ұлкен түсірілім павильоны;
* Виртуалды және толықтырылған нақтылық жүйесі бар студия (72,4 ш. м.);
* ОКҚ брифингі-орталығы;
* Аппараттық-студиялық блок 3Үлкен дыбыс жазу студиясының (БЗС) базасындағы гибридті студия, ауданы 417,5 ш. м.
* Ауданы 52-ден 415 ш. м. дейінгі бағдарламаларды шығаруға арналған 5 студия.

Барлық студиялардың жалпы ауданы 6 534 ш. м. құрайды. 10 студия 1-қабатта, 4 студия 3-қабатта, 1 студия ғимараттың 22 қабатында орналасқан.

Сондай-ақ, 1-қабатта телеарналардың контентті дыбыстау үшін пайдаланатын 2 шағын дыбыс жазу студиясы орналасқан.

Телевизиялық контентті өндіру үшін 73 монтаждық аппараттық, ал радио контент үшін – 4 аппараттық студия (оның 3-і жұмыста, 1-і резервте) және 9 монтаждық аппараттық жұмыс істейді.

### Виртуалды және Толықтырылған шынайылық студиясы (АСБ-3)

VizRT Virtual Studio графикалық дизайн жүйесі – бұл теледидар контентін өндіруге виртуалды және толықтырылған шындық құралдарын енгізуге ықпал ететін жабдықтар мен бағдарламалық жасақтама жиынтығы. Бүгінгі таңда бұл жүйені әлемнің 120 елінен 800 телеарна пайдаланады, олардың ішінде «FoxNews», «Discovery channel», «CCTV», «Aljazeera», «Eurosport 1» және басқалары.

Бұл жүйе web-интерфейс арқылы қашықтан басқаруға, виртуалды декорацияларды үнемі ауыстыруға (тіпті түсіру процесі кезінде), көлемді және қымбат декорациялар мен бейне қабырғаларды сатып алудан, салудан және сақтаудан бас тартуға, өндірісті автоматтандыруға мүмкіндік береді.

### Аппараттық-студиялық блок 11

«Хабар24» телеарнасының роботтандырылған және автоматтандырылған жаңалықтар студиясы – Қазақстанда теңдесі жоқ студия.

Аппараттық-студиялық блок 11
Жаңалық контентін өндіруге роботтандыру мен автоматтандыруды енгізудің арқасында 2017 жылы «Қазмедиа орталығы» аудио- және бейне контентті өндіру мен шығаруда айтарлықтай жақсартуға алып келген технологиялар мен инженерлік шешімдерді дамыту саласындағы ерен еңбегі үшін Владимир Зворыкин атындағы сыйлыққа ие болды..

Студияда 4 роботтандырылған камера орнатылған.

Сынақ тесттік іске қосу – 2017 жылдың наурызы.

Студияны автоматтандыру (эфирді және роботтандырылған камераларды басқару) «адами факторды» болдырмауға, сондай-ақ механикалық еңбектен процесті автоматтандыруға көшуге мүмкіндік береді. Басқару «батырманы бір рет басу» арқылы жүзеге асырылады, яғни News-room-да жазылған командалар мен оқиғалар бар тізім жасалады. Режиссердің жұмысы әдеттегі пернетақтадағы бір түймені басу және тізіміндегі командалар мен оқиғалардың барысын бақылауға дейін азаяды. Басқаша айтқанда, режиссер бір рет басу арқылы келесіліерді басқарады: бейнекамералардың қозғалысы, дыбыс, суфлер, студия жарығы, декорацияны жарықтандыру, графика, бейне сюжеттер, сыртқы қабылданған сигналдар.

Роботтандыруды енгізу күрделі, тартымды кадр жасауға мүмкіндік береді (бұл қозғалыстарды үнемі қолдануға мүмкіндік беретін алгоритм құру – адам қайталай алмайтын нәрсе).

Автоматтандыру және роботтандыру жүйесі «Виртуалды 3D графиканы нақты студиямен біріктіру» процесін пайдалануға мүмкіндік береді (яғни, нақты декорациялар аясында жүргізуші толықтырылған нақтылық объектілерін, мысалы, KASE қор биржасынан кестені қаржылық талдау кезінде пайдалана алады немесе ауа райын болжау кезінде студияда жаңбыр тудыруы мүмкін).

**Концерттерді, спектакльдерді, кинокөрсетілімдерді, форумдарды, конференцияларды өткізу үшін ғимаратта:**

* 888 орындық киноконцерт залы;
* ауданы 1335 ш. м. көрме (батыс) холлы;
* қаланың панорамалық көрінісі бар, ауданы 225 ш. м. 21 қабатта орналасқан конференц-зал.

Серіктестік жетістіктері
------------------------

2012 жылы 14 желтоқсан «Қазмедиа орталығы» Азия-Тынық мұхит хабар тарату одағының (The Asia-Pacific Broadcasting Union, ABU) мүшесі болды.

2019 жылы 11 қазан «Қазмедиа орталығы» республикалық «Жасыл офис-2019» байқауында жеңімпаз атанды.

2020 жылы 15 қыркүйек «Қазмедиа орталығы» телекомпаниялардың, радиостанциялардың, киностудиялардың және бейне платформалардың технологиялық дамуы бойынша «TKT International Awards 2020» халықаралық сыйлығының «Қазақстандағы жыл жобасы» номинациясында жеңіске жетті.

Бас директор
------------

* Сахария Қанат Ақылбайұлы (18.06.2012-19.11.2014)
* Қуанышев Жапсарбай Ильясұлы (30.12.2014-16.02.2015)
* Ескендіров Мейір Ғариполлаұлы (16.02.2015-04.08.2015)
* Аюпов Мирболат Хайратұлы (05.08.2015-28.02.2018)
* Жүнісова Ләззат Олжабайқызы (05.05.2018 жылдан бері)

Іс-шаралар
----------

**«Astana Media Week»** – бұл отандық медиасаланы дамытуға және өңірлік деңгейде индустриядағы іскерлік қатынастарды ілгерілетуге бағытталған жыл сайынғы оқиға. Алғаш рет 2017 жылы өткізілді, дәстүрлі түрде күзде өтеді, ұзақтығы 2-3 күн. 2020 жылы пандемияға байланысты онлайн форматқа шықты, соның арқасында ол аудиторияны кеңейтіп, 10 000-ға жуық көрерменді жинады.

**«Тұмар»** – телевизиялық шеберлік саласындағы жоғары жетістіктері үшін Ұлттық телевизиялық сыйлық, 2017 жылы Қазақстан Республикасы Ақпарат және қоғамдық даму министрлігінің бастамасымен құрылған.

**«Үркер»** – баспа, радио, интернет-журналистика саласындағы үздік жетістіктері үшін берілетін Ұлттық Сыйлық, журналистиканың беделін арттыруға, кәсіби стандарттарды бекітуге бағытталған. Бұл сыйлық 2017 жылдан бері өткізіліп келеді.

Дереккөздер
-----------

1. ↑
2. ↑
3. ↑   Мұрағатталған 10 ақпанның 2022 жылы.
4. ↑
5. ↑   Мұрағатталған 8 ақпанның 2022 жылы.

Сілтемелер
----------

* «Қазмедиа орталығы» ең соңғы үлгідегі құралдармен жабдықталған Мұрағатталған 10 ақпанның 2022 жылы.
* «Қазмедиа орталығының» бас директоры тағайындалды
* «Қазмедиа орталығының» жұмысы қатаң режимге көшірілді